
Všeobecne záväzné nariadenie  č. 2/2012       o podmienkach posudzovania odkázanosti na sociálnu službu, podmienkach  poskytovania opatrovateľskej služby, o spôsobe  a  výške úhrady za opatrovateľskú službu.
Schválené Obecným zastupiteľstvom v Lazisku dňa : 21.06.2012
Uznesením č. 3/2012
           Obecné zastupiteľstvo obce Lazisko  na základe ustanovenia § 6, ods. 1 a ustanovenia § 11 ods. 4 písm. g zákona SNR č. 369/1990 Zb. o obecnom zriadení v znení neskorších predpisov a v súlade so zákonom č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

v y d á v a

Všeobecne záväzné nariadenie č.    o podmienkach posudzovania odkázanosti na sociálnu službu, podmienkach  poskytovania opatrovateľskej služby, o spôsobe  a  výške úhrady za opatrovateľskú službu

Článok  1 

Úvodné ustanovenia

(1)
Týmto všeobecne záväzným nariadením  (ďalej len „VZN“) sa upravujú podmienky  

posudzovania odkázanosti na sociálnu službu, podmienky poskytovania sociálnych služieb, konkrétne opatrovateľskej služby v zmysle ustanovenia § 41 zákona č. 448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní ( živnostenský zákon ) v znení neskorších predpisov ( ďalej len ,,zákon o sociálnych službách) , spôsobe a výške úhrady za poskytovanie opatrovateľskej služby . určuje sumu úhrady  a platenia úhrady za sociálnu službu, ktorú Obec Lazisko  poskytuje .

(2)
Pôsobnosť obce v oblasti sociálnych služieb určuje ustanovenie § 80 zákona o sociálnych
službách

(3) Týmto všeobecne záväzným nariadením sa upravuje pôsobnosť obce Lazisko vo veciach:

a) rozhodovanie o odkázanosti na sociálnu službu

b) poskytovania a zabezpečovania opatrovateľskej služby 

c) spôsob určenia a výšku úhrady za poskytovanie opatrovateľskej služby

Článok  2

Konanie vo veci posúdenia odkázanosti na sociálnu službu 

(1) Konanie vo veci odkázanosti na sociálnu službu sa začína podaním písomnej žiadosti

o posúdenie odkázanosti na sociálnu službu obce, s určením druhu, formy a rozsahu

sociálnej služby. K žiadosti o posúdenie je potrebné doložiť doklady preukazujúce

nepriaznivý zdravotný stav. 
a) Lekársky posudok

Posudzujúci lekár pri výkone lekárskej posudkovej činnosti vychádza z lekárskeho nálezu, posudku, správy o priebehu a vývoji choroby a zdravotného postihnutia alebo výpisu zo zdravotnej dokumentácie, nie staršie ako šesť mesiacov, ktoré predloží fyzická osoba, ktorá žiada o posúdenie odkázanosti na sociálnu službu. Na základe predložených dokladov posudzujúci lekár. S ktorým má obec uzatvorenú zmluvu, určí stupeň odkázanosti fyzickej osoby na pomoc inej osoby.

b) Sociálny posudok.
Sociálny posudok vyhotovuje sociálny pracovník obce a posudzuje individuálne predpoklady žiadateľa, jeho rodinné prostredie a prostredie, ktoré ovplyvňuje jeho začlenenie sa do spoločnosti.

(2) Obec na základe lekárskeho posudku a sociálneho posudku vyhotovuje posudok 

o odkázanosti na sociálnu službu.

(3) Proces posúdenia odkázanosti fyzickej osoby na pomoc inej osoby je ukončený 
vydaním posudku o odkázanosti na sociálnu službu, ktorý je podkladom na vydanie rozhodnutia o odkázanosti na konkrétne požadovanú sociálnu službu( §92 odst. 2 zákona o sociálnych službách . Pri rozhodovaní o odkázanosti na sociálnu službu môže obec použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie dôsledkov zdravotného postihnutia, ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby alebo posudok o odkázanosti, ktorý vydala iná obec, mesto alebo VÚC.

Článok  3
Opatrovateľská služba
(1) Opatrovateľská služba je sociálna služba poskytovaná  fyzickej osobe, ktorá má trvalý 
      pobyt na území obce Lazisko a :
a)  je odkázaná na pomoc inej fyzickej osoby a jej stupeň odkázanosti je

     najmenej II podľa prílohy č. 3 zákona č. 448/2008 Z.z.

b) je odkázaná na pomoc pri úkonoch sebaobsluhy, úkonoch starostlivosti 
    o svoju domácnosť a základných sociálnych aktivít podľa prílohy č. 4 
    zákona č. 448/2008 Z.z.

c) opatrovateľskou službou sú poskytované jednotlivé úkony uvedené v prílohe
    č. 4  zákona č. 448/2008 Z.z.

d) rozsah jednotlivých úkonov bude určený individuálne na základe lekárskej 
    a sociálnej posudkovej činnosti a to v hodinách 

(2) Opatrovateľskú službu nemožno poskytnúť fyzickej osobe :

      

a) ktorej sa poskytuje celoročná pobytová sociálna služba 

b) ktorá je opatrovaná fyzickou osobou, ktorej sa poskytuje peňažný príspevok
    na opatrovanie ( zákona 447/2008 Z.z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov), okrem obdobia ,  kedy je fyzickej osobe vykonávajúcej opatrovanie poskytovaná ústavná zdravotná  starostlivosť alebo odľahčovacia služba. Opatrovateľskú službu je možno v tomto  prípade poskytnúť najviac 8 hodín mesačne

c) ktorej sa poskytuje peňažný príspevok na osobnú asistenciu podľa 
    osobitného predpisu 

d) ktorej je nariadená karanténa pre podozrenie z nákazy prenosnou chorobu 
     a pri ochorení touto nákazou  

Článok 4
Podmienky poskytovania opatrovateľskej služby 

(1)  Opatrovateľská služba je terénna sociálna služba , ktorú poskytuje obec ako poskytovateľ 
       sociálnej služby prijímateľovi sociálnej služby, ktorou je fyzická osoba odkázaná na  

       pomoc inej fyzickej osoby. Opatrovateľská služba sa poskytuje v byte prenajímateľa 

       sociálnej služby 
(2)  Opatrovateľská služba sa poskytuje na čas , ktorý určí posudzujúci lekár ( § 49 odst. 9)
       stanovením termínu opätovného posúdenia 

(3) Opatrovateľská služba sa poskytuje minimálne 1 hod. denne a maximálne 7,50 hod. 

 denne v pracovných dňoch prostredníctvom opatrovateliek, ktoré spĺňajú kvalifikačné   

 predpoklady v zmysle § 84 ods. 9 zákona o sociálnych službách, s ktorými obec uzatvára   

 pracovný pomer. Opatrovateľskú službu u jedného prijímateľa sociálnej služby môže   

 vykonávať aj viac opatrovateliek.

(4) Žiadosť o poskytovanie opatrovateľskej služby sa podáva na obci v mieste trvalého 
      bydliska žiadateľa. K žiadosti o uzatvorenie zmluvy o poskytovaní sociálnej služby 
      žiadateľ predloží aj právoplatné rozhodnutie o odkázanosti na sociálnu službu.

(5) Žiadosť musí obsahovať:

a) meno a priezvisko žiadateľa- fyzickej osoby, ktorej sa má sociálna služba poskytovať

b) dátum narodenia a adresu jej pobytu
c) druh sociálnej služby

d) formu sociálnej služby

e) rozsah poskytovania sociálnej služby

f) doklad o príjme aj za predošlý rok ( výmer dôchodku )

g) overené vyhlásenie o majetku fyzickej osoby na účely platenia úhrady za sociálnu službu

h) deň začatia poskytovania sociálnej služby a čas poskytovania sociálnej služby. 

i) podpis žiadateľa 
(6)  Opatrovateľská služba sa môže poskytovať bezodkladne aj pred nadobudnutím  

       právoplatnosti rozhodnutia o odkázanosti na sociálnu službu 
(7)  Opatrovateľská služba sa poskytuje na základe zmluvy o poskytovaní sociálnej služby 

      (§ 74 odst. 1 zákona o sociálnych službách ), ktorá sa uzatvára medzi prijímateľom    

       sociálnej   služby (žiadateľ) a poskytovateľom sociálnej služby ( obec). 

(8)   Ak sa zmenia skutočnosti, ktoré sú predmetom zmluvy o poskytovaní sociálnej služby,   

   musia sa tieto skutočnosti zmeniť dodatkom k zmluve o poskytovaní sociálnej služby

(9)   Prijímateľ sociálnej služby môže jednostranne vypovedať zmluvu o poskytovaní  

   sociálnej služby kedykoľvek aj bez uvedenia dôvodu. Výpovedná lehota nesmie byť   

   dlhšia ako 30 dní.
(10) Obec môže jednostranne vypovedať zmluvu o poskytovaní opatrovateľskej služby ak:

a)   prijímateľ opatrovateľskej služby hrubo porušuje povinnosti vyplývajúce zo   

      zmluvy o poskytovaní opatrovateľskej služby najmä tým ,že hrubo porušuje dobré     

      mravy, ktoré narušujú občianske spolužitie, alebo nezaplatí dohodnutú úhradu za
                 opatrovateľskú službu

b) prijímateľ opatrovateľskej služby neuzatvorí dodatok k zmluve o poskytovaní  

                 opatrovateľskej služby podľa ods.8 tohto VZN
c) rozhodne o zániku odkázanosti prijímateľa na opatrovateľskú službu

d) nebude môcť poskytnúť opatrovateľskú službu z dôvodu zabezpečenia opatrovateľskej služby vhodnou opatrovateľkou, ktorá spĺňa kvalifikačné predpoklady alebo iné vážne dôvody, navrhne a zabezpečí prijímateľovi iný druh sociálnej služby, s ktorou prijímateľ sociálnej služby nebude súhlasiť 

Článok 5

Spôsob úhrady, výška úhrady a spôsob platenia úhrady za poskytovanú 

opatrovateľskú službu  

(1) Za opatrovateľskú službu si prijímateľ sociálnej služby resp. osoby, ktorých príjmy sa 
             spoločne posudzujú podľa § 73 ods. 8 a 9 zákona o sociálnych službách platia úhradu   

 podľa § 73 ods. 1 zákona o sociálnych službách 
(2) Ak prijímateľovi sociálnej služby nevznikne povinnosť platiť úhradu za sociálnu 

  službu alebo jej časť, prechádza táto povinnosť postupne na rodičov a deti. Rodičia 

  lebo deti môžu uzatvoriť s poskytovateľom sociálnej služby zmluvu o platení úhrady 

  za sociálnu službu
(3) Ak prijímateľovi sociálnej služby nevznikne povinnosť platiť úhradu za 

  opatrovateľskú službu alebo jej časť a táto povinnosť nevznikne ani rodičom alebo    

 deťom a prijímateľovi sociálnej služby zomrie, nezaplatená úhrada za opatrovateľskú  

 službu, alebo jej časť, je pohľadávka obce, ktorá sa uplatňuje v konaní o dedičstve

(4) Úhrada za opatrovateľskú službu v kalendárnom mesiaci sa určí podľa rozsahu hodín  

        poskytovaných sebaobslužných úkonov, úkonov starostlivosti o domácnosť,  

       základných sociálnych aktivít a dohľadu. Prijímateľ sociálnej služby je povinný za 

              poskytovanie opatrovateľskej služby zaplatiť najneskôr do 15. dňa nasledujúceho     

        kalendárneho mesiaca v hotovosti v pokladni obecného úradu.
(5) Rozsah a podmienky úhrady za poskytovanie opatrovateľskej služby si občan dohodne   

             s poskytovateľom opatrovateľskej služby v zmluve o poskytovaní sociálnej služby

(6) Výška úhrady za opatrovateľskú službu , spôsob jej určenia a platenia úhrady je 
        určená v zmluve podľa § 74 zákona o sociálnych službách, v súlade so všeobecne 
        záväzným nariadením obce, najviac však do výšky ekonomicky oprávnených   

        nákladov. 
        Suma úhrady za opatrovateľskú službu, poskytovanú plnoletej fyzickej osobe je 

        najmenej vo výške 50 % primeraných ekonomicky oprávnených nákladov spojených 

        s poskytovaním tejto sociálnej služby za predchádzajúci rozpočtový rok, v prepočte na  

       jeden mesiac a na prijímateľa sociálnej služby , na počet hodín opatrovateľskej služby. 

       Tým nie sú dotknuté ustanovenia § 73 zákona o sociálnych službách.
(7) Priemerné ekonomicky oprávnené náklady spojené s poskytovaním opatrovateľskej 

       služby boli určené vo výške  3,36 € / hodinu poskytovania opatrovateľskej služby

(8) Úhrada za 1 hodinu poskytovania opatrovateľskej služby na jedného prijímateľa 

       sociálnej služby je stanovená na 1,68 € / hodinu , t.j. 50 % priemerných ekonomicky   

      oprávnených nákladov za 1 hodinu poskytovanej opatrovateľskej služby
Článok 6
Prechodné ustanovenia

(1)  Fyzická osoba, ktorá vykonáva opatrovateľskú službu podľa zákona účinného od 1. januára 2009 je povinná splniť podmienku dosiahnutia vzdelania, t. j. buď úplné stredné odborné vzdelanie získané v študijnom odbore so zameraním na opatrovanie alebo na poskytovanie zdravotnej starostlivosti, alebo absolvovanie akreditovaného kurzu opatrovania najmenej v rozsahu 220 hodín do 31. decembra 2011.

Článok  5 

Záverečné ustanovenia

(1) Návrh tohto všeobecne záväzného nariadenia bol zverejnený dňa  6.6.2012
(2) Obecné zastupiteľstvo v Lazisku sa uznieslo na tomto všeobecne záväznom nariadení         

       dňa 21.06.2012 uznesením č. 3/2012
(3) Všeobecne záväzné nariadenie bolo vyhlásené dňa 27.6.2012
(4) Všeobecne záväzné nariadenie obce nadobúda účinnosť dňom  12.7.2012







       Bc. František Púčik 

                                                                       starosta obce
